CELEX: 32011D0507
Language: lt
Date: 1313452800000
Title: 2011/507/ES: 2011 m. rugpjūčio 16 d. Komisijos įgyvendinimo sprendimas, kuriuo iš dalies keičiamas Sprendimas 2005/382/EB, leidžiantis taikyti tam tikrus kiaulių skerdenų klasifikavimo metodus Vengrijoje (pranešta dokumentu Nr. C(2011) 5746)

17.8.2011   
            
            
               LT
            
            
               Europos Sąjungos oficialusis leidinys
            
            
               L 209/49
            
         KOMISIJOS ĮGYVENDINIMO SPRENDIMAS
   2011 m. rugpjūčio 16 d.
   kuriuo iš dalies keičiamas Sprendimas 2005/382/EB, leidžiantis taikyti tam tikrus kiaulių skerdenų klasifikavimo metodus Vengrijoje
   (pranešta dokumentu Nr. C(2011) 5746)
   (Tekstas autentiškas tik vengrų kalba)
   (2011/507/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 2005/382/EB (2) Vengrijoje buvo leista naudoti keturis kiaulių skerdenų klasifikavimo metodus;
            
         
               (2)
            
            
               Vengrija pareiškė, kad nuo Sprendimo 2005/382/EB priėmimo formulė ir klasifikavimo metodai gerokai patobulėjo; todėl būtina atnaujinti vieno metodo formulę, pakeisti kitus tris metodus, įtraukti naują metodą, taip pat klasifikavimo metodus supaprastinti – vietoje šiuo metu naudojamų dviejų matavimo taškų naudoti tik vieną matavimo tašką;
            
         
               (3)
            
            
               Vengrija paprašė Komisijos leisti pakeisti formulę, kuri naudojama taikant kiaulių skerdenų klasifikavimo metodą „Fat-O-Meater FOM S70“ ir „Fat-O-Meater FOM S71“, taip pat leisti savo teritorijoje taikyti keturis naujus kiaulių skerdenų klasifikavimo metodus ir protokolu pateikė išsamų bandomojo išpjaustymo aprašą, nurodydama principus, kuriais tie metodai pagrįsti, bandomojo išpjaustymo rezultatus ir lygtis, taikomas raumeningumo procentiniam dydžiui apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (4)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos; todėl turėtų būti leista Vengrijoje taikyti tuos klasifikavimo metodus;
            
         
               (5)
            
            
               todėl Sprendimą 2005/382/EB reikėtų atitinkamai iš dalies pakeisti;
            
         
               (6)
            
            
               be Komisijos sprendimo, kuriuo aiškiai leidžiama keisti prietaisus arba klasifikavimo metodus, jų keisti neturėtų būti leidžiama;
            
         
               (7)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/382/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Remiantis Reglamento (EB) Nr. 1234/2007 (4) V priedo B skirsnio IV punkto 1 dalimi, Vengrijoje leidžiama taikyti šiuos kiaulių skerdenų klasifikavimo metodus:
               
                           a)
                        
                        
                           prietaisus „Fat-O-Meater FOM S70“ ir „Fat-O-Meater FOM S71“ bei su jais susijusius vertinimo metodus, kurių aprašymas pateikiamas priedo I dalyje;
                        
                     
                           b)
                        
                        
                           prietaisą „Ultra FOM 300“ ir su juo susijusius vertinimo metodus, kurių aprašymas pateikiamas priedo II dalyje;
                        
                     
                           c)
                        
                        
                           prietaisą „OptiScan-TP“ ir su juo susijusius skaičiavimo metodus, kurių aprašymas pateikiamas priedo III dalyje;
                        
                     
                           d)
                        
                        
                           prietaisą „IM-03“ ir su juo susijusius skaičiavimo metodus, kurių aprašymas pateikiamas priedo IV dalyje;
                        
                     
                           e)
                        
                        
                           prietaisą „OptiGrade-MCP“ ir su juo susijusius skaičiavimo metodus, kurių aprašymas pateikiamas priedo V dalyje.
                        
                     Dėl pirmos pastraipos b punkte minimo prietaiso „Ultra FOM 300“ – pabaigus matuoti turi būti įmanoma patikrinti ant skerdenos, ar prietaisas tikrai išmatavo BF ir LD matavimų vertes priedo II dalies 3 punkte nurodytoje vietoje. Atitinkama matavimo vieta turi būti pažymėta tuo pačiu metu, kai atliekamas matavimas.
            
         
               2)
            
            
               priedas pakeičiamas šio sprendimo priedo tekstu.
            
         2 straipsnis
   Šis sprendimas taikomas nuo 2012 m. liepos 2 d.
   3 straipsnis
   Šis sprendimas skirtas Vengrijos Respublikai.
   
      Priimta Briuselyje 2011 m. rugpjūčio 16 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 126, 2005 5 19, p. 55.
   
      (3)  OL L 337, 2008 12 16, p. 3.
   
      (4)  OL L 299, 2007 11 16, p. 1.“;
   
      PRIEDAS
      
         
            „PRIEDAS
            
               KIAULIŲ SKERDENŲ KLASIFIKAVIMO METODAI VENGRIJOJE
            
            
               I Dalis
            
            FAT-O-MEATER FOM S70 IR FAT-O-MEATER FOM S71
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisais „Fat-O-Meater FOM S70“ir„Fat-O-Meater S71“.
                     
                  
                        2.
                     
                     
                        Prietaise yra įmontuotas 6 milimetrų skersmens zondas, turintis Fremstillet AF Radiometer Copenhagen/Slagteriernes Forskningsinstitut Optisk Sonde MQ tipo optinį zondą ir galintis išmatuoti nuo 5 iki 105 milimetrų gylį. Matavimo duomenis į apskaičiuotą raumeningumą paverčia kompiuteris, atitinkamai S70 ir S71.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 63,78987–0,77968 × BF + 0,10715 × LD
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    BF
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 6 cm atstumu nuo padalintos skerdenos stuburo linijos,
                                 
                              
                                    LD
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip BF.
                                 
                              Ši formulė taikoma 50–120 kg sveriančioms skerdenoms.
                     
                  
               II Dalis
            
            ULTRA FOM 300
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Ultra FOM 300“.
                     
                  
                        2.
                     
                     
                        Prietaise įmontuotas ultragarso zondas su keliais davikliais, skleidžiančiais 3,5 MHz ultragarso bangas. Ultragarsinį signalą į skaitmeninį darbo režimą perveda, saugo ir apdoroja mikroprocesorius. Matavimo duomenis į apskaičiuotą raumeningumą konvertuoja pats prietaisas „Ultra Fom 300“.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 69,38252–0,79120 × BF + 0,00994 × LD
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    BF
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 7 cm atstumu nuo padalintos skerdenos stuburo linijos,
                                 
                              
                                    LD
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip BF.
                                 
                              Ši formulė taikoma 50–120 kg sveriančioms skerdenoms.
                     
                  
               III Dalis
            
            OPTISCAN TP
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „OptiScan TP“.
                     
                  
                        2.
                     
                     
                        Prietaise „Optiscan-TP“ turi būti skaitmeninis vaizdo formuotuvas (jutiklis), kuriuo fotografuojami du skerdenos matavimo taškai. Šiais atvaizdais remiamasi pagal dviejų taškų metodą „Zwei-Punkte Messverfahren (ZP)“ apskaičiuojant riebalų ir raumenų storį.
                        Matavimo duomenis į apskaičiuotą raumeningumą konvertuoja pats prietaisas „Optiscan-TP“. Nuotraukos saugomos, kad vėliau būtų galima jas patikrinti. Įmontuota „Bluetooth®“ sąsaja suteikia galimybę lengvai perduoti duomenis.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 58,31147–0,62677 × BF + 0,14664 × LD
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    BF
                                 
                                 
                                    =
                                 
                                 
                                    mažiausias riebalų (su oda) storis ties raumeniu gluteus medius, milimetrais,
                                 
                              
                                    LD
                                 
                                 
                                    =
                                 
                                 
                                    mažiausias raumenų storis tarp priešakinės raumens gluteus medius dalies ir nugarinės stuburo kanalo dalies, milimetrais.
                                 
                              Ši formulė taikoma 50–120 kg sveriančioms skerdenoms.
                     
                  
               IV Dalis
            
            IM-03
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „IM-03“.
                     
                  
                        2.
                     
                     
                        Šiame prietaise įmontuotas 7 milimetrų skersmens adatinio tipo optinis zondas (single line scanner SLS01) su peiliu. Zonde yra kontaktinių vaizdo jutiklių (CIS) linija ir žalios šviesos diodų. Veikimo nuotolis – 0–132 mm. Matavimo duomenis į apskaičiuotą raumeningumą konvertuoja pats prietaisas „IM-03“.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 59,63994–0,63951 × BF + 0,12083 × LD
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    BF
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 6 cm atstumu nuo padalintos skerdenos stuburo linijos,
                                 
                              
                                    LD
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip BF.
                                 
                              Ši formulė taikoma 50–120 kg sveriančioms skerdenoms.
                     
                  
               V Dalis
            
            OPTIGRADE-MCP
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „OptiGrade-MCP“.
                     
                  
                        2.
                     
                     
                        Šiame prietaise yra įmontuotas 6 milimetrų skersmens optinis zondas, vienas infraraudonųjų spindulių fotodiodas (Siemens) ir fototranzistorius (Siemens). Veikimo nuotolis – nuo 0 iki 110 milimetrų.
                        Matavimo duomenys į apskaičiuotą raumeningumą paverčiami kompiuteriu.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 61,45261–0,62941 × BF + 0,11736 × LD
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    BF
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 6 cm atstumu nuo padalintos skerdenos stuburo linijos,
                                 
                              
                                    LD
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip BF.
                                 
                              Ši formulė taikoma 50–120 kg sveriančioms skerdenoms.“